— Мы вітаем вас на Мядзельшчыне. Наш край — дзівосны куток зямлі, дзе сышліся вада і паветра. Тут створаны ўсе ўмовы для развіцця гарманічнай, маральнай, здаровай творчай асобы. Адсюль выйшлі такія вядомыя людзі, як народны паэт Максім Танк, народная артыстка Марыя Захарэвіч, народны мастак Васіль Шаранговіч і іншыя. І цяпер тут жывуць і працуюць спагадлівыя і гасцінныя людзі. Усе дасягненні ў эканамічным і сацыяльным развіцці раёна — заслуга яго жыхароў. Мы разлічваем, што вы дапаможаце прымножыць гэтыя дасягненні і станеце годнымі членамі нашага грамадства.